Eile, enne öölaulule minemist sai need pildid tehtud. No on ikka visanud see roos pikkust. Igatahes akna taga on meil praegu korralik roosiuputus, lisaks punasele ja kahele kollase roosi puhmale, õitseb praegu ka pisikeste roosade õitega madal roosipõõsas. Valge kibuvits oli tänavu ka hullult õisi täis ja nii kõrgeks  kasvanud, et peagi ulatub aknani. Aga meist saavad emaga varsti  sellised kosmosemutid, kes aina istuvad akna peal ja vahivad üksisilmi õue. Siiski ei passi me niimoodi möödujaid, et oma uudishimu rahuldada vaid vaatame neid omaistutatud lillekesi nagu lapsukesi :) Rääkisin tööl, et mul akna taga õitsevad roosid, keegi küsis üllatunult - oot linnas või? Jajah, leidub hulle, kes oma kodutunde laiendamiseks istutavad ka paneelmaja ette roose. Valge kibuvitsa kaevasime välja metsast. Siis oli ta pisike nutsakas ja ega ma suurt lootnudki, et see üldse juurdub. Aga vot, nüüd on  selline uhke põõsas kasvamas, kõigile imetleda. Ei ole kadedad :)